9เดือนLTFกำไรอู้ฟู่
3บลจ.กอดคอแจกสูงสุด40%อเบอร์ดีนซิวแชมป์กองRMF
12 ต.ค. 2555

3บลจ.กอดคอแจกสูงสุด40%อเบอร์ดีนซิวแชมป์กองRMF
เปิดผลงาน LTFRMF 9 เดือนแรก “บัวหลวงหุ้นระยะยาว” สูงสุด 40% “อเบอร์ดีนสมาร์ทแคปปิตอลเพื่อการเลี้ยงชีพ” แจ่ม 45.37%
รายงานข่าวจากบริษัท มอร์นิ่งสตาร์ รีเสิร์ช (ประเทศไทย) เปิดเผยว่า ในช่วง 9 เดือนแรกของปี 2555 กองทุนรวมหุ้นระยะยาว (LTF) ที่ให้ผลตอบแทนสูงสุด ได้แก่ กองทุนเปิดบัวหลวงหุ้นระยะยาว อยู่ที่ 40.69% 
ทั้งนี้ นับว่าสูงกว่าดัชนีหุ้นไทยให้ผลตอบแทนในช่วงเวลาเดียวกัน 26.67% สูงเป็นอันดับ 2 ของโลก เป็นรองตลาดหุ้นตุรกีอยู่ที่ 28.26%
สำหรับกองทุน LTF ที่ให้ผลตอบแทนสูงเป็นอันดับสอง คือ กองทุนเปิดอเบอร์ดีนหุ้นระยะยาว 40.58% อันดับสาม กองทุนเปิดซีไอเอ็มบีพรินซิเพิล ไลฟ์ หุ้นระยะยาว อยู่ที่ 40.24% อันดับสี่ กองทุนเปิดวรรณเอเอ็มซีเล็คทีฟโกรทหุ้นระยะยาว อยู่ที่ 34.68% อันดับห้า กองทุนเปิดธนชาติ Big Cap หุ้นระยะยาว อยู่ที่ 32.77% อันดับหก กองทุนเปิดไอเอ็นจี ไทย แวลูพลัส ปันผล หุ้นระยะยาว อยู่ที่ 32.58% อันดับเจ็ด กองทุนเปิดบัวหลวงหุ้นระยะยาว 75/25 อยู่ที่ 31.98% อันดับแปด กองทุนเปิดกรุงศรีหุ้นระยะยาวปันผล อยู่ที่ 31.70% อันดับเก้า กองทุนเปิดยูโอบี หุ้นระยะยาว อยู่ที่ 31.49% และอันดับสิบ กองทุนเปิดเอ็มเอฟซีเพิ่มทรัพย์หุ้นระยะยาว อยู่ที่ 31.28%
กองทุนรวมเพื่อการเลี้ยงชีพ (RMF) ที่มีนโยบายลงทุนในหุ้นจำนวนทั้งหมด พบว่า กองทุนเปิดอเบอร์ดีนสมาร์ทแคปปิตอลเพื่อการเลี้ยงชีพให้ผลตอบแทนสูงสุดที่ 41.02% อันดับสอง กองทุนเปิดบัวหลวงตราสารทุนเพื่อการเลี้ยงชีพ อยู่ที่ 40.46% อันดับสาม กองทุนเปิดซีไอเอ็มบีพรินซิเพิล ไลฟ์ หุ้นทุนเพื่อการเลี้ยงชีพ อยู่ที่ 39.85% อันดับสี่ กองทุนเปิดบัวหลวงโครงสร้างพื้นฐานเพื่อการเลี้ยงชีพ อยู่ที่ 33.45% 
อันดับห้า กองทุนเปิดกรุงศรีหุ้นปันผลเพื่อการเลี้ยงชีพ อยู่ที่ 31.98% อันดับหก กองทุนเปิดยูโอบี ตราสารทุนเพื่อการเลี้ยงชีพ อยู่ที่ 31.74% อันดับเจ็ด กองทุนเปิดทิสโก้หุ้นทุนเพื่อการเลี้ยงชีพ อยู่ที่ 29.83% อันดับแปด กองทุนเปิดไอเอ็นจี ไทย หุ้นทุนเพื่อการเลี้ยงชีพ อยู่ที่ 29.79% อันดับเก้า กองทุนเปิดธนชาติหุ้นทุนเพื่อการเลี้ยงชีพอยู่ที่ 28.01% อันดับสิบ กองทุนเปิดหุ้นคุณค่า เพื่อการเลี้ยงชีพ 27.70%